open-index/open-wikipedia-markdown huggingface dataset:
ადელი

**ადელ ლორი ბლუ ედკინსი** (, დ. 5 მაისი 1988 წელი, ენფილდი, ჩრდილოეთი ლონდონი) ცნობილია სასცენო სახელით **ადელი** — ინგლისელი მომღერალი, ბრიტანეთის იმპერიის ორდენის მფლობელი. იგი იყო BRIT Awards-ის ცერემონიის ნომინაციის „კრიტიკოსთა არჩევანი“ გამარჯვებული. 2008 წელს BBC-ს მიერ ჩატარებული გამოკითხვით მას ეწოდა *წლის გარღვევა*. 2009 წელს ადელმა მიიღო ორი გრემი (საუკეთესო ახალი შემსრულებლისა და საუკეთესო ვოკალისტი ქალის კატეგორიებში).

ადელმა მიიქცია ლეიბლის XL Recordings ყურადღება სამი სიმღერისგან შემდგარი დემო ჩანაწერით, რომელიც გამოქვეყნდა საიტზე MySpace. ლეიბლთან კონტრაქტის გაფორმების შემდეგ ჩაიწერა და გამოიცა მომღერლის სადებიუტო ალბომი *19*. ადელს წილად ხვდა როგორც კომერციული, ასევე კრიტიკული წარმატება. ბრიტანულ ჩარტში ალბომი მოხვდა #1 ადგილზე და მიიღო ოთხი გზის პლატინის სტატუსი. აშშ-ში ადელის კარიერას ხელი შეუწყო შოუს *Saturday Night Live* (2008) ერთ-ერთმა ეპიზოდმა, რომელსაც იმ დროისათვის მაყურებელთა რეკორდული რაოდენობა ჰყავდა. მეორე ალბომი *21* გამოვიდა 2011 წლის 24 იანვარს ბრიტანეთში, ხოლო აშშ-ში - იმავე წლის 22 თებერვალს. ბრიტანეთში *21*-ს მიენიჭა რვა გზის პლატინის სტატუსი (2.4 მილიონი გაყიდული დისკისათვის). ჩარტებში წარმატება განმეორდა 17 ევროპულ ქვეყანასა და შტატებში.

BRIT Awards-ის 2011 წლის ცერემონიაზე სიმღერის „Someone Like You“ შესრულებამ აღნიშნული სინგლი მოახვედრა ბრიტანული #1 სინგლების სიაში. პარალელურად ალბომი კვლავ პირველ ადგილს ინარჩუნებდა. „Someone Like You“ ამ პოზიციას ოთხი კვირის განმავლობაში იკავებდა. *21* საერთო ჯამში ბრიტანულ ჩარტში 11 კვირის მანძილზე იმყოფებოდა - ამ ქვეყნის ჩარტში შემსრულებელი ქალისათვის ეს იყო ნამდვილი რეკორდი, ვინაიდან მანამდე მხოლოდ მადონას ერგო მსგავსი წარმატება და მხოლოდ ცხრაკვირიანი პერიოდის ოდენობით - 1990 წელს, კრებულით *The Immaculate Collection*. აშშ-ში ალბომმა ’ბილბორდის’ სიაში დღეისათვის სულ 9 კვირა გაატარა.  ალბომმა ასევე დაამყარა რეკორდი ბრიტანეთში ციფრული ჩამონატვირთების რაოდენობის მხრივ. 2011 წლის მაისისათვის მომღერლის შემოსავალი შეადგენდა 6 მილიონ გირვანქა სტერლინგს. 30 წლამდე ბრიტანელი და ირლანდიელი შემსრულებლების სიაში იგი მოხვდა ლილი ალენისა და დაფის გვერდით, #9 ადგილზე.

## დისკოგრაფია 
* *19* (2008)
* *21* (2011)
* *25* (2015)
* *30* (2021)

## რესურსები ინტერნეტში 
* 
* 
* 
* The Adele Wiki
* 
* 

## სქოლიო 
კატეგორია:დაბადებული 1988
კატეგორია:ინგლისელი მომღერლები
კატეგორია:ინგლისელი სოულ-მომღერლები
კატეგორია:გრემის ჯილდოს მფლობელები
კატეგორია:ინგლისელი ჯაზ-მომღერლები
კატეგორია:დაბადებული 5 მაისი
კატეგორია:XXI საუკუნის ინგლისელი მომღერლები
კატეგორია:ბრიტანეთის იმპერიის ორდენის წევრები
კატეგორია:ცოცხალი ადამიანები
ბარათაული

**ბარათაული** — სოფელი საქართველოში, შუახევის მუნიციპალიტეტში, თემის ცენტრი (სოფლები: ბარათაული, გომარდული, ვანი, ზემო ხევი, ცენტერაძეები, წანკალაური, ჯვარი)). მდებარეობს მდინარე ვანისწყლის (მდინარე აჭარისწყლის აუზი) მარცხენა ნაპირზე. ზღვის დონიდან 880 მეტრზე. შუახევიდან დაშორებულია 19 კილომეტრით. 2014 წლის აღწერის მონაცემებით სოფელში ცხოვრობს 308 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
კრასნოიარსკის წყალსაცავი

**კრასნოიარსკის წყალსაცავი** () — წყალსაცავი მდინარე ენისეიზე, რუსეთის კრასნოიარსკის მხარეში. შექმნილია კრასნოიარსკის ჰესის კაშხლით. წყალსაცავი აივსო 1967-1970 წლებში. ზედაპირის ფართობი 2000 კმ², მოცულობა 73,3 კმ³, სიგრძე 388 კმ, მაქსიმალური სიგანე 15 კმ, საშუალო სიღრმე 37 მ, მაქსიმალური სიღრმე 105 მ. წყალსაცავის დონე ცვალებადობს 18 მ-ის ფარგლებში. კრასნოიარსკის წყალსაცავი შეიქმნა ენერგეტიკული და წყლის ტრანსპორტის განვითარების მიზნით. კრასნოიარსკის წყალსაცავს ჩაერთვის რამდენიმე დიდი მდინარე, მათ შორის: ტუბა, სისიმი, კრასნოტურანსკი და სხვა. ბევრია ყურე. კაშხალთან მდებარეობს ქალაქი დივნოგორსკი.

## იხილეთ აგრეთვე 
* კრასნოიარსკის ჰიდროელექტროსადგური

## რესურსები ინტერნეტში 
კატეგორია:რუსეთის წყალსაცავები
გოგაძეები (შუახევის მუნიციპალიტეტი)

**გოგაძეები** — სოფელი საქართველოში, შუახევის მუნიციპალიტეტში, (უჩამბის ადმინისტრაციულ ერთეულში). 

მდებარეობს შავშეთის ქედის ჩრდილოეთ კალთაზე, მდინარე ტბეთის (მდინარე ჩირუხისწყლის მარცხენა შენაკადი) მარჯვენა ნაპირას. ზღვის დონიდან 1400 მეტრზე. შუახევიდან დაშორებულია 16 კილომეტრით. 2014 წლის აღწერის მონაცემებით სოფელში ცხოვრობს 143 კაცი. სახელი ეწოდა გოგაძეების საგვარეულოს მიხედვით.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
Live at the BBC (Dire Straits-ის ალბომი)

***Live at the BBC*** — ბრიტანული როკ-ჯგუფ Dire Straits-ის რიგით მესამე საკონცერტო ალბომი, გამოცემული 1995 წელს. იგი ჩაიწერა ჯგუფის მიერ BBC-სათვის, 1978 წელს და წარმოადგენს საარქივო ჩანაწერს. კონცერტზე სრულდება სიმღერები Dire Straits-ის პირველი სამი სტუდიური ალბომიდან.

## სიმღერების სია
ყველა სიმღერის ავტორია მარკ ნოპფლერი, გარდა მითითებულისა.

## ჩარტები
## სერტიფიცირებები და გაყიდვები 
## სქოლიო 
კატეგორია:Dire Straits-ის საკონცერტო ალბომები
კატეგორია:1995 წლის საკონცერტო ალბომები
კატეგორია:Warner Bros. Records-ის საკონცერტო ალბომები
კატეგორია:Vertigo Records-ის საკონცერტო ალბომები
კატეგორია:BBC Radio-ს ჩანაწერები
იოშუა აბრასი

**იოშუა (ოსია) აბრასი** (; დ. 1820, ავსტრია — 1883 ან 1884, ოდესა) — ცნობილი ხაზანი და კანტორი. დაიბადა ავსტრიაში. 1840-1842 წლებში იყო კანტორი ტერნოპოლში, ხოლო 1842-1860 წლებში — ლამბერგში (უკრ. ლვოვი). 1860 წლიდან 1883 წლამდე იყო ოდესის დიდი სინაგოგის მთავარი კანტორი. გარდაიცვალა ოდესაში. 

აბრასმა დაწერა „ზიმრათ იოჰ“ — ჰიმნები და სიმღერები შაბათისა და საწელიწდო დღესასწაულებისთვის, რომელიც გამოიცა 1873 წელს ვენაში. მისი ქალიშვილი იყო პოპულარული რუსი მომღერალი აბრაზცოვა. 

## რესურსები ინტერნეტში 
* ABRASS, JOSHUA (OSIAS) / JewishEncyclopedia.com
* Abrass Joshua (Osias) /  The Hebrew University of Jerusalem

კატეგორია:დაბადებული 1820
გუნდაური (შუახევის მუნიციპალიტეტი)

**გუნდაური** — სოფელი საქართველოში, შუახევის მუნიციპალიტეტში, შუახევის ადმინისტრაციულ ერთეულში. 

მდებარეობს მდინარეების სხალთისა და ჩირუხისწყლის (მდინარე აჭარისწყლის მარცხენა შენაკადები) წყალგამყოფის ჩრდილო-დასავლეთ ნაწილის სამხრეთ კალთაზე, ჩირუხისწყლის მარჯვენა მხარეს. ზღვის დონიდან 880 მეტრზე. შუახევიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 58 კაცი. სახელი უწოდეს გუნდაძეების საგვარეულოს მიხედვით.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
დაბაძველი

**დაბაძველი** — სოფელი საქართველოში, შუახევის მუნიციპალიტეტში, შუახევის ადმინისტრაციულ ერთეულში. 

მდებარეობს აჭარის ქვაბულში, მდინარე აჭარისწყლის ხეობაში. ზღვის დონიდან 720 მეტრზე. შუახევიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 158 კაცი.

## დემოგრაფია
## ლიტერატურა
## სქოლიო 
კატეგორია:შუახევის მუნიციპალიტეტის სოფლები
გომარდული

**გომარდული** — სოფელი საქართველოში, შუახევის მუნიციპალიტეტში (ბარათაულის ადმინისტრაციული ერთეული). 

მდებარეობს მდინარეების აჭარისწყლისა და ვანისწყლის (მდინარე ჭვანისწყლის მარცხენა შენაკადი) წყალგამყოფის ჩრდილოეთ კალთაზე. ზღვის დონიდან 1120 მეტრზე. შუახევიდან დაშორებულია 23 კილომეტრით. 2014 წლის აღწერის მონაცემებით სოფელში ცხოვრობს 290 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
აჭარისაღმართი

**აჭარისაღმართი** — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, მაჭახელას თემში. მდებარეობს შავშეთის ქედის სამხრეთი კალთის ძირას, მდინარე მაჭახელისწყლის მარჯვენა მხარეს. ზღვის დონიდან 300 მეტრზე. 2014 წლის აღწერის მონაცემებით სოფელში ცხოვრობს 404 კაცი.

## დემოგრაფია
## ღირსშესანიშნაობები
აჭარისაღმართის ღირსშესანიშნაობებიდან აღსანიშნავია: აჭარისაღმართის ჩანჩქერი.

## ლიტერატურა
## სქოლიო
კატეგორია:ხელვაჩაურის მუნიციპალიტეტის სოფლები
გოგინაური

**გოგინაური** — სოფელი საქართველოში, შუახევის მუნიციპალიტეტში (ადმინისტრაციული ერთეული დღვანი). 

მდებარეობს შავშეთის ქედის ჩრდილოეთ კალთაზე, მდინარე ჩირუხისწყლის (მდინარე აჭარისწყლის მარცხენა შენაკადი) მარცხენა მხარეს. ზღვის დონიდან 1200 მეტრზე. შუახევიდან დაშორებულია 15 კილომეტრით. 2014 წლის აღწერის მონაცემებით სოფელში ცხოვრობს 251 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
ურბინო

**ურბინო** — კედელშემორტყმული ქალაქი იტალიაში, მარკეს რეგიონში. 2009 წლის მონაცემებით, მისი მოსახლეობა 15 566 ადამიანს შეადგენს. ქალაქი გამოირჩევა რენესანსული კულტურის ისტორიული მემკვიდრეობით, რომელმაც პიკს 1444 - 1482 წლებში, ურბინოს ჰერცოგ ფედერიკო და მონტეფელტროს დროს მიაღწია. მისი მემკვიდრეობა შესულია იუნესკოს მსოფლიო მემკვიდრეობის ძეგლთა სიაში.

ქალაქი მაღალი მწვერვალის კალთაზეა შეფენილი და თითქმის მთლიანად შუა საუკუნეების ელფერი დაჰკრავს, რასაც ხელს მხოლოდ ავტომანქანების დიდი რაოდენობა უშლის. ქალაქში მდებარეობს 1506 წელს დაარსებული ურბინოს უნივერსიტეტი და ურბინოს არქისაეპისკოპოსოს ცენტრი. ყველაზე ცნობილ არქიტექტურულ ძეგლს წარმოადგენს პალაცო-დუკალე.

## რესურსები ინტერნეტში
* [www.comune.urbino.ps.it/ ოფიციალური საიტი]
* Urbino e Provincia

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
ბრილი (შუახევის მუნიციპალიტეტი)

**ბრილი** — სოფელი საქართველოში, შუახევის მუნიციპალიტეტში (წყალსაყრის თემში). მდებარეობს მესხეთის ქედის სამხრეთ კალთაზე, მდინარე ჭვანისწყლის მარცხენა მხარეს. ზღვის დონიდან 1200 მეტრზე. შუახევიდან დაშორებულია 20 კილომეტრით. 2014 წლის აღწერის მონაცემებით სოფელში ცხოვრობს 263 კაცი.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
აჭარისწყალი (ხელვაჩაურის მუნიციპალიტეტი)

**აჭარისწყალი** — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, თემის ცენტრი (სოფლები: აჭარისწყალი, კაპნისთავი, კიბე, მაღლაკონი, მაჭახლისპირი, მირვეთი, ხერთვისი). მდებარეობს მესხეთის ქედის სამხრეთი კალთის ძირას, მდინარე აჭარისწყლის მარჯვენა ნაპირზე. ზღვის დონიდან 150 მეტრზე. შავი ზღვიდან დაშორებულია 16 კმ-ით. 2014 წლის აღწერის მონაცემებით სოფელში ცხოვრობს 274 კაცი.

## დემოგრაფია
## ლიტერატურა
## სქოლიო
კატეგორია:ხელვაჩაურის მუნიციპალიტეტის სოფლები
სან-ფრანჩესკოს ბაზილიკა (ასიზი)

**ასიზის სან-ფრანჩესკოს ბაზილიკა** () — რომანულ-კათოლიკური ეკლესიის ფრანცისკანელთა ორდენის მთავარი ტაძარი. მდებარეობს იტალიის ქალაქ ასიზიში, წმინდა ფრანჩესკო ასიზელის მშობლიურ ქალაქში. ტაძარში მდებარეობს წმინდანის საფლავი და წარმოადგენს იტალიელი ქრისტიანი პილიგრიმების მოსალოც ერთ-ერთ უმნიშვნელოვანეს ადგილს ქვეყანაში. მისი მშენებლობა 1228 წელს, გორაკის ფერდობზე დაიწყო და შედგება ორი ეკლესიისაგან - რომლებიც ცნობილია როგორც ზედა და ქვედა ეკლესიები. 2000 წელს კომპლექსი იუნესკომ მსოფლიო მემკვიდრეობის სიაში შეიტანა.

ზედა ეკლესიის ინტერიერი იმდენად მნიშვნელოვანია, რამდენადაც ის იტალიაში ადრეული გოთიკური სტილის ნიმუშია. ორივე ეკლესია შემკულია გვიანი შუა საუკუნეების ფრესკებით, რომლებიც რომისა და ტოსკანის სკოლის მხატვრებს ეკუთვნით.

შესრულებული სამუშაოების რანგი და ხარსიხი ბაზილიკას უნიკალურ მნიშვნელობას სძენს, რადგან ის ასახავს მისი პერიოდის იტალიური ხელოვნების განვითარებას.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი
*The official website of the Basilica of St Francis
*To see the webcam in the tomb of St Francis
*The Basilica of St Francis
*Frescoes of Giotto in the upper basilica 

კატეგორია:იტალიის ეკლესიები
კატეგორია:მსოფლიო მემკვიდრეობის ძეგლები იტალიაში
ვერონა

**ვერონა** — ქალაქი ჩრდილოეთ იტალიაში, ვენეტოს რეგიონში. წარმოადგენს რეგიონის შვიდი პროვინციული დედაქალაქიდან ერთ-ერთს. 2008 წლის მონაცემებით, მისი მოსახლეობა 265 410 ადამიანს შეადგენს, ხოლო მეტროპოლიური არეალის  714 274-ს.  ვერონა რეგიონის მეორე და ჩრდილო-აღმოსავლეთ იტალიის მესამე ყველაზე ხალხმრავალი კომუნაა.

მისი კულტურული მემკვიდრეობის, რამდენიმე ყოფლეწლიური ბაზრობის, შოუების, პოეზიის სეზონებისა თუ რომაელების მიერ აშენებული ამფითეატრის წყალობით, ვერონა ჩრდილოეთ იტალიის ერთ-ერთ უმთავრეს ტურისტულ ღირსშესანიშნაობას წარმოადგენს.

2000  წელს, იუნესკომ ვერონა მისი ურბანული სტრუქტურისა და არქიტექტურის გამო მსოფლიო მემკვიდრეობის სიაში შეიტანა.

## რესურსები ინტერნეტში
* ოფიციალური საიტი
* The official website of the Academy of Verona
* The offcial website of the University of Verona
* The official website of Arena 
* Verona tourism and free time
* Database of 4000 photos from Verona
* Photos from Verona 

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
დღვანი

**დღვანი** — სოფელი საქართველოში, შუახევის მუნიციპალიტეტში, დღვანის ადმინისტრაციული ერთეულის ცენტრი (სოფლები: გოგინაური, დღვანი, კვიახიძეები, ლომანაური, ქიძინიძეები).

მდებარეობს შავშეთის ქედის ჩრდილოეთ კალთაზე, მდინარე ჩირუხისწყლის (მდინარე აჭარისწყლის მარცხენა შენაკადი) მარცხენა მხარეს, ზღვის დონიდან 1120 მეტრზე. შუახევიდან დაშორებულია 16 კილომეტრით. 2014 წლის აღწერის მონაცემებით სოფელში ცხოვრობს 284 კაცი.

## მეჩეთი
დღვანის მეჩეთი აშენებულია XX საუკუნის დასაწყისში ლაზი ოსტატის ომერ უსტის მიერ. მისი მოხატულობა შესრულებულია 1908 წელს ქართველი მხატვრის, იბრაიმ ეფენდი შავშეთელის მიერ. მეჩეთი ხასიათდება მდიდარი ფერწერული დეკორით, ნათელი, სადღესასწაულო ფერთა კოლორიტით. ინტერიერის მოხატულობაში გვხვდება, როგოც ხალხური, ასევე რელიგიური სიმბოლიკა, მრავალფეროვანი მცენარეული სახეები.

## დემოგრაფია
## ლიტერატურა
## სქოლიო
კატეგორია:შუახევის მუნიციპალიტეტის სოფლები
ი ინ მუნი

მინი|მდინარეები და მთები, ი ინ მუნი.
**ი ინ მუნი** (), ასევე იუ ჩუნი (კორ.: „არის გაზაფხული“) (დ. 1745, ჰეიო, კორეა — გ. 1821, სეული) — კორეელი პეიზაჟისტი. ჩინური მხატვრობის ტრადიციული ჩრდილოური სკოლის მიმდევარი. ი ცნობილია თავისი კონსტრუქციის სიფაქიზითა და ფუნჯის თავდაჯერებული მონასმებით. მისი ყველაზე ცნობილი ნამუშევარია „მდინარე გაზაფხულზე“. მან პირველად გამოიყენა პეიზაჟის ხატვისას აკვარელი, რითაც კორეულ ფერწერაში ახალ მიმართულებას ჩაუყარა საფუძველი.

## რესურსები ინტერნეტში 
* Yi In-mun / Britannica - The Online Encyclopedia
*http://www.towooart.com/oldart/old_korea/leeinmun/leeinmun.htm
*Arts of Korea

კატეგორია:კორეელი მხატვრები
კატეგორია:დაბადებული 1745
კატეგორია:გარდაცვლილი 1821
კატეგორია:მხატვრები ანბანის მიხედვით
იოლფუსა

**იოლფუსა** — მდინარე ისლანდიაში. მიედინება ისლანდიის სამხრეთში, წარმოიქმნება მდინარეების ჰვითაუს და სოგის შეერთების შედეგად. მდინარე ჩაედინება ატლანტის ოკეანეში, სადაც მისი სიგანე აღწევს ხუთ კილომეტრს.

იოლფუსა და თიოურსაუ ყველაზე წყალუხვი მდინარეებია ისლანდიაში. ზაფხულში ყინულის დნობასთან ერთად იზრდება წყალდიდობის საფრთხე. მდინარე მდიდარია თევზით.

## რესურსები ინტერნეტში
*იოლფუსა 

კატეგორია:ისლანდიის მდინარეები
ჰვითაუ

right|200px|thumb|right|ჰვითაუ
**ჰვითაუ** () — მდინარე ისლანდიაში.

მდინარე ჰვითაუ სათავეს იღებს ტბა ჰვითაურვატნიდან. ჰვითაუ მიედინება სამხრეთის მიმართულებით, სათავიდან ორმოცი კილომეტრის შემდეგ მდინარე წარმოქმნის ჩანჩქერ გულლფოსს. ჰვითაუ კვეთს ისლანდიის დაბლობებს და მიედინება ინგოფსფიალის მთების მახლობლად, ამ წერტილიდან მდინარე ატარებს იოლფუსას სახელს და ჩაედინება ატლანტის ოკეანეში.

მდინარის საერთო სიგრძე იოლფუსასთან ერთად შეადგენს 185 კილომეტრს.

## რესურსები ინტერნეტში 
* Hvítá í Árnessýslu

კატეგორია:ისლანდიის მდინარეები
სკიაულფანდაფლოუტი

**სკიაულფანდაფლოუტი** () — მდინარე ისლანდიაში.

მდინარე სათავეს იღებს ვატნაიეკულის მყინვარის ჩრდილო-დასავლეთ საზღვარზე ისლანდიის მაღლობზე. მდინარეზე არის რამდენიმე ჩანჩქერი აქედან ყველაზე ცნობილი ჩანჩქერია გუდაფოსი.

## რესურსები ინტერნეტში 
* Photo
* Icelandic River Guide

კატეგორია:ისლანდიის მდინარეები
კალტაჯირონე

**კალტაჯირონე** (; ) — ქალაქი და კომუნა იტალიის კუნძულ სიცილიაზე, კატანიის პროვინციაში, ქალაქ კატანიიდან 70 კმ-ით სამხრეთ დასავლეთით. 2008 წლის მონაცემებით, მისი მოსახლეობა 39 478 ადამიანს შეადგენს.

ქალაქი ისტორიულად ცნობილია კერამიკის წარმოებით, რომელიც დღესაც გრძელდება. საქმიანობის სხვა მნიშვნელოვანი სფერო სოფლის მეურნეობაა.

ქალაქის სახელი მოდის არაბულიდან „*კალ-ათ-გჰირან*“ და ნიშვანს *ლარნაკების ბორცვს*. იგი დასახლებული ყოფილა ჯერ კიდევ პრეისტორიულ ხანაში, რაზეც მეტყველებს ორი ნეკროპოლისი და მრავალი არქეოლოგიური მონაპოვარი, რომლებიც ძვ. წ. II ათასწლეულით თარიღდება. შემდეგში, რომალეთა მოსვლამდე ქალაქი დასახლებული იყო სიცილიელებით.

1030 წელს აქ არაბებმა ციხესიმაგრე ააშენეს, რომელიც შემდეგ ლიგურიელებმა აიღეს. ქალაქმა განვითარების პიკს ნორმანებისა და ჰოჰენშტაუფენების მმართველობის ქვეშ მიაღწია, როდესაც მან სახელი კერამიკის წარმოებით გაითქვა.

კალტაჯირონე თითქმის მთლიანად დაინგრა 1693 წლის მიწისძვრის შედეგად. ამის შემდეგ, კერძო თუ საჯარო შენობათა უდიდესი ნაწილი ბაროკოს სტილში აღდგა. ამ ფაქტის გამო, ქალაქი და მისი შემოგარენი, 2002  წელს იუნესკომ მსოფლიო მემკვიდრეობის სიაში შეიტანა.

## რესურსები ინტერნეტში
* ოფიციალური საიტი
* APT di Catania 
* Frazione Granieri 
* foto e informazioni su Caltagirone 
* Galleria fotografica 

კატეგორია:იტალიის ქალაქები
კატეგორია:სიცილია
კატეგორია:მსოფლიო მემკვიდრეობის ძეგლები იტალიაში
ენდრიუ ლოიდ უებერი

მარჯვნივ|მინი|ენდრიუ ლოიდ უებერი
**ენდრიუ ლოიდ უებერი** (; დ. 22 მარტი, 1948, ლონდონი) — ინგლისელი კომპოზიტორი. ავტორი როკ-ოპერისა „იესო ქრისტე სუპერვარსკვლავი“ და სხვა მიუზიკლებისა. არის ორგანისტ უილიამ ლოიდ უებერის უფროსი ვაჟი და ვიოლონჩელოისტ ჯულიან ლოიდ უებერის ძმა.

ლოიდ უებერმა მუსიკის წერა დაიწყო 6 წლის ასაკში. თავისი პირველი კომპოზიცია გამოაქვეყნა 9 წლისამ.

არის „რაინდისა“ და „სერ-ის“ ტიტულების მფლობელი.

## რესურსები ინტერნეტში 
* .
* ბიოგრაფია SBGMusic.com-ზე.

კატეგორია:ინგლისელი კომპოზიტორები
კატეგორია:დაბადებული 1948
კატეგორია:დაბადებული 22 მარტი
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ცოცხალი ადამიანები
ფშეხა

**ფშეხა** ( ) — მდინარე რუსეთის ადიღესა და კრასნოდარის მხარეში, მდინარე ბელაიის მარცხენა შენაკადი. სათავე აქვს დასავლეთ კავკასიონზე, მთა ფიშტის კალთებზე. სიგრძე 139 კმ, აუზის ფართობი 2090 კმ². მდინარე ბელაიას ერთვის ქალაქ ბელორეჩენსკთან ახლოს. მთავარი შენაკადია მდინარე ციცე, რომელიც მას მარჯვენა მხრიდან შეერთვის. სწრაფი დინებით გამოირჩევა განსაკუთრებით მდინარის ზემო მონაკვეთი, სადაც ხეობა ხშირი ტყითაა დაფარული. მდინარე ფშეხის ნაპირზეა გაშენებული ქალაქი აფშერონსკი.

## რესურსები ინტერნეტში 
* ბროკჰაუზისა და ეფრონის ენციკლოპედიური ლექსიკონი 

კატეგორია:ადიღეს მდინარეები
კატეგორია:კრასნოდარის მხარის მდინარეები
ჰელოხი

**ჰელოხი** () — კარსტული მღვიმე შვეიცარიაში, შვიცის კანტონში. ევროპის ერთ-ერთი უგრძესი მღვიმე. გააჩნია ორი შესასვლელი. საერთო სიგრძე დაახლოებით 200 კმ-მდე, სიღრმე 939 მ. ევროპის მღვიმეებს შორის სიგრძით მეორე ადგილზეა.
ქმნის მიწისქვეშა ხვრელების მრავალსართულიან რთულ სისტემას. გამომუშავებულია გლარნის ალპების ჩრდილოეთ შტოქედების ცარცულ კირქვებში, მუოტის ხეობაში. 

მოიპოვება სტალაქტიტები, სტალგმიტები. დამახასიათებელია შესასვლელები და ჩაღრმავებები ელიფსოიდურ ჭრილში. 
მღვიმე ჰელოხი ცნობილია 1875 წლიდან. პირველ გამოკვლევებს ხელმძღვანელობდა ალოიზ ულრიხი. 1970 წლამდე ითვლებოდა მსოფლიოს უდიდეს მღვიმურ კომპლექსად. 1952 წელს მღვიმის გამოკვლეული ნაწილის სიგრძე უტოლდებოდა მხოლოდ 25 კილომეტრს, ხოლო 1968 წლისათვის გამოკვლეული ნაწილის სიგრძემ შეადგინა 100 კილომეტრი. დღეისათვის ჰელოხის საერთო სიგრძე უტოლდება 200 კმ-ს. 

2010 წელს მღვიმეში აღმოაჩინეს ცოცხალი ორგანიზმი. განვითარებულია ტურიზმი.

## სქოლიო 
კატეგორია:შვეიცარიის მღვიმეები
კატეგორია:მღვიმეები ანბანის მიხედვით
ლუბრმა

მინი|ლუბრმა ვიარზე 
მინი|ლუბრმა ვოლგაზე 
**ლუბრმა** — ჩქერებს შორის მოქცეული მდინარის კალაპოტის უფრო ღრმა მონაკვეთი. ლუბრმა ჩვეულებრივ წარმოიქმნება იქ, სადაც მდინარის კალაპოტი მოხრილია ან შევიწროებულია და ფსკერი უფრო ინტენსიურად ირეცხება წყალდიდობის დროს მდინარის აჩქარებული დინების გამო. ღრმა ლუბრმა თევზების გამოსაზამთრებელი ადგილია. 

ლუბრმა ჩქერებთან ერთად მდინარეზე წარმოქმნის სისტემას — ლუბრმა-ჩქერი-ლუბრმა. ლუბრმა ჩაზნექილი ნაპირის სიახლოვეს ხშირად იკავებს კლაკნილის მეტად გამრუდებულ ნაწილს. ჩქერისგან განსხვავებით, წყალმცირობისას ლუბრმაზე წყლის ზედაპირის დახრილობები და დინების სიჩქარე მკვეთრად მცირდება, ხოლო წყალდიდობისას მატულობს. 

წყალმცირობისას ლუბრმაზე ნარიყი ილექება, წყალდიდობისას მისი ფსკერი ირეცხება. მეანდრის კლაკნილზე განლაგებულ ლუბრმაზე, ჩაზნექილ ნაპირთან ამ მხარეზე მიმართული ზედაპირული დინებების ზემოქმედებით წყლის დონე მატულობს. წარმოიქმნება წყლის ზედაპირის განივი დახრილობა, რომელიც მით უფრო მეტია, რაც უფრო ნაკლებია კალაპოტის კლაკნილის რადიუსი და დიდია დინების სიჩქარე. ფსკერთან, წარმოიქმნება მოზნექილი ნაპირის მხარეს არსებული ფსკერისპირა დინება. 

სახმელეთო პრაქტიკაში ლუბრმა აღნიშნავს მდინარის ღრმა მონაკვეთს, რომელიც უზრუნველყოფს გემების თავისუფალ მოძრაობას. მდინარეს როგორც წესი ყოფენ ზედა, საშუალო და ქვედა ლუბრმად. ლუბრმა აგრეთვე აღნიშნავს ზღვის მონაკვეთს, რომელიც თავისუფალია წყალქვეშა საშიშროებისაგან (შხერები, კლდეები).

ლუბრმა შედარებით იშვიათია მდინარე დასავლეთის გუმისთაზე, სადაც მისი სიგრძე არც თუ ისე დიდია. 

## იხილეთ აგრეთვე
* ჩქერი

## სქოლიო
კატეგორია:ჰიდროლოგია
გამოსაშვები გამოცდები

**გამოსაშვები გამოცდები** — საატესტატო გამოცდები, რომელიც საქართველოში 2011 წლიდან ტარდება. მოსწავლეები რვა საგანს აბარებენ. ტესტირება ხდება CAT ( - *კომპიუტერული ადაპტური ტესტირება*) სისტემით, რომელიც მორგებულია საქართველოსთვის. ტესტირებებისას, ერთი საგანში ჩაჭრის შემთხვევაშიც, მოსწავლეს ერთიან ეროვნულ გამოცდებზე გასვლის უფლება აღარ ეძლევა. ჯერჯერობით, გადასალახი ზღვარი თითოეული საგნისთვის არაა დადგენილი. 2011 წლის 21 ივნისის განცხადებით, განათლების სამინისტროს გენერალური ინსპექცია იმ სკოლების ადმინისტრაციების საქმიანობის შესწავლა დაიწყო, რომლებმაც საატესტატო გამოცდებზე დაბალი აკადემიური მოსწრება აჩვენეს

## CAT სისტემა
გამოცდების ეროვნული ცენტრის სპეციალისტებთან ერთად, საქართველოში საატესტატო საგამოცდო სისტემის შექმნაზე განათლების ექსპერტი, კონექტიკუტის უნივერისტეტის (აშშ) პროფესორი, საგანმანათლებლო ფსიქოლოგიის დეპარტამენტის ხელმძღვანელი სვამინათან ჰარიჰარანი მუშაობს. აღსანიშნავია, რომ სწორედ სვამინათან ჰარიჰარანია იმ თეორიის ავტორი, რომელიც საფუძვლად დაედო  CAT-ის ტიპის საგამოცდო  სისტემის შექმნას.

სვამინათან ჰარიჰარანის განცხადებით, CAT-ის ძირითადად უპირატესობა ისაა, რომ კომპიუტერული ტესტირება ორჯერ ამცირებს ტესტის ადმინისტრირების დროს. “მოსწავლეს მხოლოდ იმ კითხვებზე  უწევს პასუხის გაცემა რომელიც მის შესაძლებლობას შეეფერება, რაც თავის მხრივ გვაძლევს საშუალებას ძალზედ სწრაფად დავადგინოთ აპლიკანტის ცოდნის დონე და უნარები“ - აცხადებს სვამინათან ჰარიჰარანი.
მოსწავლე გამოსაცდელი ტესტირების დასრულებისთანავე იგებს შედეგს. თუმცა ტესტირება კომპიუტერის მეშვეობით ხდება, როგორც დავით ჭანკოტაძე აცხადებს, გამოცდის სისტემა არ მოითხოვს კომპიუტერთან მუშაობის გამოცდილებას ან განსაკუთრებულ უნარ-ჩვევებს.

## გამოცდების გამსვლელი ბარიერი
გამოცდების დამთავრების შემდეგ გამოცხადდა გამოსაშვები გამოცდების პირველი წლის გადასალახი ზღვარი. გამსვლელი ბარიერი ყველა საგანში განისაზღვრა 5.5 ქულით. თუმცა, გამონაკლისი აღმოჩნდა პირველი წელი, როდესაც მაქსიმუმ 3 საგანში მინიმუმ 5.2 ქულა გადალახულად ჩაითვალა. შემდეგი წლებიდან ეს შეღავათი აღარ იქნება. გამონაკლისი აღმოჩნდა არაქართულენოვანი სკოლებიც, სადაც პირველი წლისთვის ქართულ ენაში 5,1 (შემდეგი წლიდან 5,3) ქულა გახდა ბარიერი.

## რესურსები ინტერნეტში
*დეტალურად CAT სისტემის შესახებ 

## სქოლიო
კატეგორია:განათლება საქართველოში
ელბა

**ელბა** (ჩეხ. Labe; გერმ. Elbe) — მდინარე ჩეხეთსა და გერმანიაში. დასავლეთ ევროპის ერთ-ერთი უდიდესი მდინარე. სიგრძე 1165 კმ, აუზის ფართობი 148 ათ. კვ.კმ.

სათავე აქვს ჩეხეთში, კრკონოშეს მთების სამხრეთ-დასავლეთ ნაწილში, 1400 მ სიმაღლეზე. ქალაქ პარდუბიცემდე მიედინება ჭორომიან კალაპოტში, აჩენს 70 მ-მდე სიმაღლის ელბის ჩანჩქერს.

ქვემოთ ხეობა განიერდება, ქალაქ მელნიკთან უერთდება მდინარე ვლტავა, შემდეგ კი მდინარე ოგრჟე. ჩეხეთის რესპუბლიკაში მდინარე 405 კმ მანძილზე მიედინება და აქ მას ლაბას ეძახიან. ქალაქ მაისენს ქვემოთ ელბა ჩრდილოეთ გერმანიის დაბლობზე გადის. მაგდებურგის რაიონში მისი სიგანეა 250 მ, ჰამბურგთან — 500 მ.

ელბა ერთვის ჩრდილოეთის ზღვას, სადაც 2,5 კმ-იდან 15 კმ-მდე სიგანის ესტუარს ქმნის. მთავარი შენაკადებია: მარჯვ. — იიზერა, შვარცე-ელსტერი, ჰაფელი, ელდე; მარცხ. — ორლიცე, ვლტავა, ოგრჟე, მულდე, ზაალე, ალანდი.

გაზაფხულზე იცის წყალდიდობა (1-3 თვე, მაქსიმუმი აპრილში), ზაფხულში - წყალმცირობა. საშუალო წლიური ხარჯი ქვემოთში ქალაქ გეესტჰახტთან 700 მ³/წმ, უდიდესი 4070 მ³/წმ, უმცირესი 145 მ³/წმ. მთიან ნაწილში იყინება 1,5-2 თვით, ქვემოთში 2-3 კვირით. თბილ ზამთარში არ იყინება. ზღვის მოქცევის გავლენა ელბაზე 160 კმ-ზე ვრცელდება.

ელბა მნიშვნელოვანი სატრანსპორტო მაგისტრალია. სანაოსნოა შესართავიდან ქალაქ კოლინამდე (ჩეხეთი), 947 კმ. ელბა არხებით არის შეერთებული მდინარეების ვეზერის, ემსის, რაინისა და ოდერის აუზებთან. ქალაქ მაგდებურგს ქვემოთ ელბამდე მიყვანილია სანაოსნო არხები.

ელბის ნაპირებზეა გაშენებული დიდი ქალაქები და ნავსადგურები: ჰამბურგი, დრეზდენი, მაგდებურგი (გერმანია), უსტი (ჩეხეთი).

## ისტორია 
მეორე მსოფლიო ომის დროს 1945 წლის აპრილის დასასრულსა და მაისის დასაწყისში ელბის ორივე ნაპირზე მოხდა ფაშისტური გერმანიის შეიარაღებული ძალების ძირითადი დაჯგუფებების ნარჩენების ლიკვიდაცია და კაპიტულაცია.

ელბაზე შეხვდნენ ეთმანეთს საბჭოთა და მოკავშირეთა (აშშ და ინგლისი) ჯარები.

## გალერეა 

ფაილი:Hamburg - Zollkanal.jpg
ფაილი:ViewOfMagdeburg.jpg
ფაილი:060129-elbe 046.jpg
ფაილი:Dresden.blauesWunder.Raddampfer.wmt.jpg

## იხილეთ აგრეთვე
* გერმანიის მდინარეების სია

## რესურსები ინტერნეტში 
* Ancient library Albis river in Germania Magna
* Source of Albis river in Asciburgis (Riesengebirge Giants mountains
* information and pictures of the spring of Labe in Giant Mountains (Krkonoše, Riesengebirge)

## ლიტერატურა 
კატეგორია:ჩეხეთის მდინარეები
კატეგორია:გერმანიის მდინარეები
გურის წყალსაცავი

**გურის წყალსაცავი** () — წყალსაცავი მდინარე კარონის (ორინოკოს მარჯვენა შენაკადი) კანიონში, ვენესუელაში. ფართობი 4250 კმ², მოცულობა 135 კმ³, სიგრძე 175 კმ, სიგანე 48 კმ., კაშხლის საერთო სიგრძეა 1300 მ, ხოლო სიმაღლე 162 მ. წყალსაცავი უპირველეს ყოვლისა შექმნილია ენერგეტიკული მიზნებისათვის. გურის წყალსაცავს ქვეყნის ეკონომიკაში დიდი მნიშვნელობა ენიჭება.

## ჰესი
წყალსაცავთან აშენებულია გურის ჰიდროელექტროსადგური, რომელიც მსოფლიოს ერთ-ერთი ყველაზე მძლავრი ელსადგურია. „გურის“ ჰიდროელექტროსადგური ასევე სიმონ ბოლივარის ჰიდროელექტროსადგურის სახელითაა ცნობილი, მსოფლიოს უდიდეს სადგურებში მესამე ადგილს იკავებს, 10 200 მეგავატი სიმძლავრით. ელექტროსადგური მდინარე კარონზეა განლაგებული, სამხრეთ ვენესუელაში და მას კომპანია CVG Electrification del Caroni მართავს. ჰიდროელექტროსადგურის აშენება 1963 წელს დაიწყო. პირველი ნაწილი (ჰიდროაგრეგატები) 1978 წელს დასრულდა, ხოლო მეორე 1986 წელს. ელექტროსადგური 20 განსხვავებული მოცულობის გენერატორებს მოიცავს, რომლებიც 130-დან 770 მეგავატამდე ენერგიას გამოიმუშავებენ. ეს ელექტროსადგური ვენესუელასთვის დაახლოებით 12 900 გიგავატ ელექტროენერგიას გამოიმუშავებს.

## იხილეთ აგრეთვე 
* კარონი
* წყალსაცავი

## რესურსები ინტერნეტში 
* EDELCA 
* Erection Company on Guri 
* Hydroelectric power stations in Venezuela 

კატეგორია:ვენესუელის წყალსაცავები
კატეგორია:ჰიდროელექტროსადგურები
სინდი შერმანი

**სინდი შერმანი** (ინგლ. Cindy Sherman, დ. 19 იანვარი, 1954, გლენ-რიჯი, ნიუ-ჯერსი, აშშ) — ამერიკელი მხატვარი, ფოტოგრაფი, ცნობილი მისი კონცეპტუალური პორტრეტებით. ამჟამად ქალაქ ნიუ-იორკში ცხოვრობს. 1995 წლიდან მაკარტურის სტიპენდიანტია.

## ბიოგრაფია
სინდი შერმანი დაიბადა გლენ-რიჯში, ნიუ-ჯერსი. დაბადებიდან მცირე ხანში, მისი იჯახი ლონგ-აილენდის მცირე დასახლება ჰანტინგტონში გადასახლდა. შერმანი სახვითი ხელოვნებით ბუფალოს შტატის კოლეჯში დაინტერესდა, სადაც დაიწყო კიდეც ხატვა. თუმცა სახვითი ხელოვნების ამ ფორმის ტექნიკური შეზღუდვებით იმედგაცრუებულმა მალევე ფოტოგრაფიაზე გადაინაცვლა. მან კოლეჯის დარჩენილი წლები ფოტოგრაფიას დაუთმო. მიუხედავად იმისა, რომ პირველ კურსზე ფოტოგრაფიის საგანში ჩაიჭრა, მან მომდევნო წელს იგივე საგანი ბარბარა ჯო რევილთან გაიარა, ვისგანაც პირველად ეზიარა კონცეპტუალური ხელოვნებისა და სხვა თანამედროვე ფორმების საფუძვლებს.

## საინტერესო ცნობები 
2010 წელს შერმანის თითქმის ექვსი ფუტის (1.8 მ) სიმაღლის ფერადი ფოტოილუსტრაცია "უსათაურო #153" (1985), რომელზეც თავად მხატვარი იყო გამოსახული როგორც ტალახმოცხებული გვამი, $2,7 მილიონად გაიყიდა. ხოლო 2011 წელს, ფოტონაბეჭდი *უსახელო #96* $3.89 მილიონად გაიყიდა ქრისტის აუქციონზე. ეს იყო 1981 წელს დაბეჭდილი 10 ასლიდან ერთ-ერთი.

## სქოლიო
## რესურსები ინტერნეტში
*

კატეგორია:ამერიკელი ფოტოგრაფები
კატეგორია:ამერიკელი კინორეჟისორები
კატეგორია:დაბადებული 1954
კატეგორია:დაბადებული 19 იანვარი
კატეგორია:ცოცხალი ადამიანები
ვილა-დ’ესტე

'''ვილა-დ'ესტე''' () — ერთ-ერთი ყველაზე ცნობილი ვილა XVI საუკუნის იტალიურ ვილებს შორის. წარმოადგენს იტალიური რენესანსული არქიტექტურისა და რენესანსული ბაღების თვალსაჩინო ნიმუშს. 2001  წლიდან შესულია იუნესკოს მსოფლიო მემკვიდრეობის ძეგლთა სიაში.

ვილა-დ'ესტე კარდინალ აპოლიტო II დ'ესტეს ეკუთვნოდა, რომელიც რომელიც რომის პაპ ალექსანდრე VI-ის შვილიშვილი იყო. იგი პაპმა იულიუს III-მ ქალაქ ტივოლის მმართველად დანიშნა, რა დროსაც საჩუქრად ვილა-დ'ესტეც მიიღო. 1550 წლიდან მის სიკვდილამდე, 1572 წლამდე, აპოლიტომ სანტა-მარია-მაჯორეს ყოფილი მონასტრის ადგილას საკუთარი რეზიდენცია ააშენა, რომელიც გარშემორტყმული იყო ბაღებითა და ტერასებით.

მშენებლობისას, კარდინალი შთაგონებული იყო შემოგარენში მდებარე იმპერატორ ადრიანეს ვილით, რომლიდანაც მან მარმარილოს ქანდაკებები საკუთარ, ახალ ვილაში გადმოიტანა. არქიტექტურული ელემენტებისა და შადრევნების კომბინაციით, ვილა-დ'ესტეს ბაღებმა დიდ გავლენა იქონიეს ევროპაში ლანდშაფტების შექმნის ხელოვნებაზე.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* ოფიციალური საიტი 
* Tivoli - Villa d'Este 
* Roberto Piperno, "Villa d'Este" 
* The Villa d'Este Garden -  The Mirror of Dreams
* Festival Jeux d'art a Villa d'Este 

კატეგორია:იტალიის სასახლეები
კატეგორია:მსოფლიო მემკვიდრეობის ძეგლები იტალიაში
მილიტელო-ინ-ვალ-დი-კატანია

**მილიტელო-ინ-ვალ-დი-კატანია** (, ) — კომუნა იტალიის კუნძულ სიცილიაზე. მდებარეობს კატანიის პროვინციაში, ქალაქ პალერმოდან 160 კმ-ით სამხრეთ-დასავლეთით, იბლეის მთების კალთებზე. 2009 წლის მონაცემებით, მისი მოსახლეობა 7 939 ადამიანს შეადგენს.

მილეტოსთვის ოქროს ხანა XVII საუკუნეში დადგა, მაგრამ თითქმის მთლიანად დაინგრა 1693 წლის მიწისძვრის შედეგად. აღდგენითი სამუშაოების შემდეგ, ქალაქს მრავალი ახალი არქიტექტურისა და ხელოვნების ნიმუში შეემატა.

ვალ-დი-ნოტოს სხვა ქალაქებთან ერთად, 2002  წელს მილეტო იუნესკომ მსოფლიო მემკვიდრეობის სიაში შეიტანა.

## რესურსები ინტერნეტში
* ოფიციალური საიტი

კატეგორია:იტალიის ქალაქები
კატეგორია:სიცილია
კატეგორია:მსოფლიო მემკვიდრეობის ძეგლები იტალიაში
საკრი-მონტი

**პიედმონტისა და ლომბარდიის საკრი-მონტი** ( *წმინდა მთა*) — VI-XVII საუკუნეების სამლოცველოებისა და სხვა არქიტექტურული მონუმენტების სერიის ცხრა ჯგუფი ჩრდილოეთ იტალიაში. წარმოადგენენ ქრისტიანული რწმენისადმი მიძღვნილ დიდი ოსტატობითა და სათნოებით შექმნილ ნაგებობებს, რომლებიც შერწყმულია ბუნებრივ, ბორცვების, ტყის და ტბების ლანდშაფტთან. ასევე მოიცავს ხელოვნების უმნიშვნელოვანეს ნიმუშებს, რომლებიც ფრესკების სახითაა წარმოდგენილი.  

2003 წელს, კომპლექსი იუნესკომ მსოფლიო მემკვიდრეობის ძეგლთა სიაში შიეტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Sacri Monti of Piedmont and Lombardy, UNESCO World Heritage Site entry 
*Sacri Monti of Piedmont and Lombardy 

კატეგორია:იტალიის ეკლესიები
კატეგორია:მსოფლიო მემკვიდრეობის ძეგლები იტალიაში
ვალ-დ’ორჩა

'''ვალ-დ'ორჩა''' () — რეგიონი ცენტრალურ იტალიაში, ტოსკანაში. გადაჭიმულია სიენის სამხრეთიდან მონტე-ამიატამდე. რეგიონისათვის დამახასიათებელია სათუთად კულტივირებული ბორცვები, რომელთა შორისაც არხები, პეიზაჟური პატარა ქალაქები და სოფლები მდებარეობს. მათ შორისაა ქალაქები — პიენცა, რადიკოფანი და მონტალკინო. 
რეგიონის ლანდშაფტი ხშირადაა წარმოდგენილი რენესანსულ მხატვრობასა და თანამედროვე ფოტოგრაფიაში. 

2004 წელს, ვალ-დ'ორჩა იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* Valdorcia Natural Park (Official page) http://www.turismo.intoscana.it/intoscana2/export/TurismoRTen/sito-TurismoRTen/Contenuti/Natura/Riserve-e-parchi/visualizza_asset.html_1945909508.html
* UNESCO World Heritage Centre :: Val d’Orcia
* Val d’Orcia Landscape 
* Many of the finest photos of Val d'Orcia
* Main sights of the Val d'Orcia
* Val d'Orcia: a natural masterpiece by Intoscana.it

thumb|მარცხნივ|800px|ვალ-დ'ორჩა და მთა მონტე-ამიატა

კატეგორია:იტალიის გეოგრაფია
კატეგორია:მსოფლიო მემკვიდრეობის ძეგლები იტალიაში
პანტალიკას ნეკროპოლისი

**პანტალიკას ნეკროპოლისი** — ფართო ნეკროპოლისი სიცილიაში, რომელიც იბლეის მთებში მდებარე 5000-მდე სამარხს მოიცავს. თარიღდება ძვ. წ. XIII-VII საუკუნეებით. მდებარეობს მდინარე ანაპოსა და კალჩინარის ხეობაში, ქალაქ ფერლასა და სორტინოს შორის, სიცილიის სამხრეთ-აღმოსავლეთ ნაწილში. ნეკროპოლის შემქმნელები სიკულები იყვნენ, ხალხი, რომელიც სიცილიაზე გვიანდელ ბრინჯაოს ხანაში დასახლდნენ. 

ქალაქ სირაკუზასთან ერთად, პანტალიკას ნეკროპოლისი 2005  წლიდან შესულია იუნესკოს მსოფლიო მემკვიდრეობის სიაში.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Official listing 
* Syracuse tour  
* Gallery
* Necropoli di Cavagrande del Cassibile

კატეგორია:სიცილია
კატეგორია:მსოფლიო მემკვიდრეობის ძეგლები იტალიაში
The Big Picture (ელტონ ჯონის ალბომი)

***The Big Picture***  — ელტონ ჯონის  26-ე სტუდიური ალბომი, გამოცემული 1997 წელს. იგი ეძღვნება ჯანი ვერსაჩეს ხსოვნას.

ალბომში შეტანილია მუსიკოსის რამდენიმე პოპულარული სიმღერა, მათ შორის - Something About the Way You Look Tonight, Live Like Horses, Recover Your Soul და If the River Can Bend.

## სიმღერების სია
## B-მხარეები
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
## რესურსები ინტერნეტში 
*ინფორმაცია ალბომის შესახებ საიტზე Discogs

კატეგორია:ელტონ ჯონის ალბომები
კატეგორია:1997 წლის ალბომები
კატეგორია:MCA Records-ის ალბომები
კატეგორია:The Rocket Record Company-ს ალბომები
კატეგორია:ალბომები კრის თომასის პროდიუსერობით
კატეგორია:AIR Studios-ში ჩაწერილი ალბომები
უილისტონის ტბა

**უილისტონი** () — წყალსაცავი ბრიტანეთის კოლუმბიის პროვინციის ჩრდილოეთში, კანადაში. უილისტონი იკავებს მდინარე პის-რივერის აუზს და მდებარეობს ზღვის დონიდან 671 მ სიმაღლეზე. ფართობი — 1761 კმ², მოცულობა — 74 კმ³. სიგრძე — 251 კმ, სიგანე — 155 კმ. საშუალო სიღრმე — 43,3 მ, უდიდესი სიღრმე — 166 მ.

უილისტონი წარმოქმნის სამ ყურეს: მდინარე პის-რივერის ყოფილ კანიონში და მდინარეების ფინლისა და პარსნიპის ხეობებში. უილისტონი ბრიტანეთის კოლუმბიის უდიდესი წყალსაცავია. იგი იკვებება მრავალი დიდი და პატარა მდინარით.

უილისტონის ტბა შეიქმნა 1968 წელს, როდესაც პის-რივერზე მწყობრში ჩადგა ბენეტის კაშხალი. სანაპიროებზე შექმნილია რამდენიმე პროვინციული პარკი.

## იხილეთ აგრეთვე 
* წყალსაცავი

## რესურსები ინტერნეტში 
* BC Hydro. Williston Reservoir 
* BC Hydro. Peace-Williston Fish and Wildlife Compensation Program

კატეგორია:კანადის წყალსაცავები
კატეგორია:კანადის ტბები
აჭყვა (მრავალმნიშვნელოვანი)

საკუთარი სახელი **აჭყვა** შეიძლება აღნიშნავდეს: 

* აჭყვა — მდინარე აჭარაში;
* აჭყვა — სოფელი ქობულეთის მუნიციპაილტეტში.
რუპერტ ფრენდი

**რუპერტ ფრენდი** ( დ. 1 ოქტომბერი 1981) — ბრიტანელი მსახიობი, რეჟისორი და სცენარისტი.

## ბიოგრაფია 
რუპერტ ფრენდი დაიბადა და გაიზარდა სოფელ სტოუნსფილდში. სკოლის დამთავრების შემდეგ გადაინაცვლა ლონდონში, სადაც მიიღო სამსახიობო განათლება.
კინოში მისი დებიუტი შედგა 2004 წელს ფილმში „მექალთანე“. თავდაპირველად ძირითადად მეორეხარისხოვან როლებში უწევდა გამოსვლა, მოუწია თამაში ფილმებში: „ბიჭი ზოლიან პიჟამაში“, „შერი“, „ახალგაზრდა ვიქტორია“. 2008 წელს ტომ მისონთან ერთად გადაიღო მოკლემეტრაჟიანი კინო, რომელშიაც მთავარი როლები თავადვე განასახიერეს. 2010 წელს შედგა მისი როგორც თეატრის მსახიობის დებიუტი. 2010 წელს რუპერტ ფრენდიმ კიდევ ერთხელ გადაიღო მოკლემეტრაჟიანი ფილმი „სტივი“, სადაც ითამაშეს კოლინ ფერთმა, კირა ნაიტლიმ და სხვა. 

2005 წლიდან ხვდებოდა ჰოლივუდის მსახიობ კირა ნაიტლის, რომელიც მან ფილმ „სიამაყე და ცრურწმენა“ გადაღების დროს გაიცნო. თუმცა 2010 წელს წყვილი ერთმანეთს დაშორდა.

## ფილმოგრაფია
## რესურსები ინტერნეტში 
* 
*Times feature 

## სქოლიო 
კატეგორია:ინგლისელი მსახიობები
კატეგორია:ინგლისელი კინორეჟისორები
კატეგორია:დაბადებული 1981
კატეგორია:დაბადებული 1 ოქტომბერი
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
პალაცი-დეი-როლი

**პალაცი-დეი-როლი** () — არისტოკრატული სასახლეთა ჯგუფი იტალიის ქალაქ გენუაში. აშენებულია მანერიზმის ეპოქაში, ქალაქის ახალი გზატკეცილის - სტრადე-ნუოვეს გასწვრივ. 2006 წლიდან შესულია იუნესკოს მსოფლიო მემკვიდრეობის სიაში.

მიწის სიმცირის გამო, მესაკუთრეები იძულებულნი იყვნენ სასახლეები სიმაღლეში განევითარებინათ. 1576 წელს, რესბუბლიკურმა სენატმა სასახლეთა მფლობელები დაავალდებულა ემასპინძლათ უცხოური დელეგაციებისათვის.

პალაცი-დეი-როლი ურბანული დაგეგმარების ნამდვილი ინოვაციაა, რომელიც დღეს უამრავ ტურისტს იზიდავს.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* ოფიციალური საიტი
* "Palazzi dei Rolli" di Genova - Unesco World Heritage
* Rolli of Genoa 

კატეგორია:იტალიის სასახლეები
კატეგორია:მსოფლიო მემკვიდრეობის ძეგლები იტალიაში
ნეკროპოლისი

**ნეკროპოლისი**, *ნეკროპოლი* ( — მკვდარი და phagos — ქალაქი) — სამაროვანი, სასაფლაო. ჩვეულებრივ ნეკროპოლისს უწოდებენ ძველ სამყაროს სამარხთა კომპლექსს: მაგ. ძველი ათენის დიპილონის ნეკროპოლისი, ძველ ეგვიპტეში   —  ქ. თებეს ნეკროპოლისი ფარაონთა და დიდებულთა აკლდამებით და სხვა.

## იხილეთ აგრეთვე
*სამარხი

## ლიტერატურა
კატეგორია:ძველი ეგვიპტე
კატეგორია:ძველი საბერძნეთი
კატეგორია:სამარხები
კანიაპისკოს წყალსაცავი

**კანიაპისკოს წყალსაცავი** () — წყალსაცავი მდინარე კანიაპისკოზე, კანადაში, კვებეკში. წყალსაცავი შეიქმნა 1976–83 წლებში. წარმოიქმნა მდინარე კანიაპისკოზე აგებული კაშხლის შედეგად. წყალსაცავის ავსება დაიწყეს 1981 წლის 25 ოქტომბერს, რის შემდეგაც მომდევნო ორი წლის განმავლობაში დაიძირა მრავალრიცხოვანი ტბები, მათ შორის: კანიაპისკო, დელომე, ბრისეი, ტურნონი და ვერმუი. ამჟამად უკავია ლავრენტის მაღლობის მაღალი ნაწილის ქვაბული. მდებარეობს ზღვის დონიდან 535 სიმაღლეზე. ზედაპირის ფართობი 4318 კმ². სიგრძე 420 კმ, სიგანე 135 კმ, მაქსიმალური სიღრმე 49 მ. კანიაპისკო სარკის ფართობით მსოფლიოს ერთ-ერთი უდიდესი წყალსაცავია, ხოლო კანადაში სარკის ფართობით მხოლოდ სმოლვუდის წყალსაცავს ჩამორჩება. წყალსაცავი შექმნილია ჯეიმზის ყურის პროექტის განხორციელებისათვის. ამჟამად წარმოდგენილია ორი კაშხლითა და 43 ჯებირით. ტბების დაძირვის შედეგად წყალსაცავზე მრავალი კუნძული წარმოიქმნა. კანიაპისკოს წყალსაცავი განლაგებულია წყვეტილი მრავალწლოვანი მზრალობის ტერიტორიაზე. გარემომცველი ტერიტორია დაფარულია ხშირი ტაიგით ან ბორეალური ტყით.

## იხილეთ აგრეთვე 
* წყალსაცავი

## სქოლიო 
კატეგორია:კანადის წყალსაცავები
კატეგორია:კანადის ტბები
აჭყვა (ქობულეთი)

**აჭყვა** — აჭარის ქობულეთის მუნიციპალიტეტის სოფლების ზედა აჭყვისა და ქვედა აჭყვის ძველი სახელწოდება.

ოსმალეთის იმპერიის მიერ დაპყრობის შემდეგ შედიოდა ლაზისტანის სანჯაყის ბათუმის კაზის ჩაქვის თემში. 1877-1878 წლების რუსეთ-ოსმალეთის ომის შედეგად გადაეცა რუსეთის იმპერიას. ამ დროს სოფელში ირიცხებოდა 138 მამაკაცი
1886 წელს სოფელში გაიხსნა სასწავლებელი

## ლიტერატურა
## სქოლიო
კატეგორია:ქობულეთის მუნიციპალიტეტის ისტორიული სოფლები
ხორტანისღელე

**ხორტანისღელე** — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ასის სათავეში. სიმაღლე ზღვის დონიდან 3445 მ. აგებულია იურული თიხაფიქლებით. უღელტეხილზე მყინვარული ფორმებია. დამახასიათებელია ალპური და სუბნივალური ლანდშაფტი. ხორტანისღელე ერთმანეთთან აკავშირებს მდინარეების ასისა და არაგვის ხეობებს.

## ლიტერატურა 
კატეგორია:მცხეთა-მთიანეთის მხარის უღელტეხილები
ხომი

**ხომი**, **ხომისთავი** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს მთიულეთ-ფშავის კავკასიონის მთავარი ქედის სამხრეთ კალთაზე, მდინარე ვანხევის (ფშავის არაგვის მარცხენა შენაკადი) სათავეებში. სიმაღლე ზღვის დონიდან 2519 მ. აგებულია იურული თიხაფიქლებით. კალთები შემოსილია სუბალპური მდელოს ბალახეულით.

## ლიტერატურა 
კატეგორია:მცხეთა-მთიანეთის მხარის მთები
საბიონეტა

**საბიონეტა** () — პატარა ქალაქი და კომუნა ჩრდილოეთ იტალიაში, ლომბარდიის რეგიონის მანტუიას პროვინციაში. მდებარეობს ქალაქ პარმადან 30 კმ–ით ჩრდილოეთით, მდინარე პოს ჩრდილოეთ ნაპირზე. 2009 წლის მონაცემებით, მისი მოსახლეობა 4 260 ადამიანს შეადგენს.

საბიონეტა XVI საუკუნეში ვესპასიანო I გონზაგამ დააარსა ძველრომაული ვია–ვიტელიანას გზატკეცილის გასწვრივ, მდინარე პოს ქვიშიან ნაპირზე. ქალაქის პირველი ჰერცოგი სწორედ გონზაგა იყო და მისთვის ის პერსონალურ რეზიდენციას და თავდაცვით ქალაქს წარმოადგენდა. მისსავე პერიოდში, საბიონეტა მცირე მუსიკალურ ცენტრად იქცა. მმართველი აქტიურად ცდილობდა სხვა ქალაქებიდან მოეზიდა ცნობილი კომპოზიტორები. 

2008 წლიდან, ქალაქ მანტუასთან ერთად შესულია იუნესკოს მსოფლიო მემკვიდრეობის სიაში, როგორც რენესანსული ურბანული დაგეგმარების თვალსაჩინო ნიმუში.

## რესურსები ინტერნეტში
*sabbioneta.org 
*საბოინეტა, ებრაული ენციკლოპედია

კატეგორია:იტალიის ქალაქები
კატეგორია:მსოფლიო მემკვიდრეობის ძეგლები იტალიაში
ჯამჯამა

**ჯამჯამა** — მთა საქართველოში, შიდა ქართლის მხარის ქარელის, გორის და სამცხე-ჯავახეთის მხარის ბორჯომის მუნიციპალიტეტების ადმინისტრაციულ საზღვარზე. მდებარეობს თრიალეთის ქედზე. სიმაღლე ზღვის დონიდან 2320 მ. აგებულია შუაეოცენური ვულკანოგენური ქანებით. ჯამჯამის კალთების ზემო ნაწილი შემოსილია ალპური და სუბალპური მდელოს ბალახეულით, ქვემო — წიფლის ტყით.

## სქოლიო
კატეგორია:სამცხე-ჯავახეთის მხარის მთები
კატეგორია:შიდა ქართლის მხარის მთები
შიკლი

**შიკლი** () — ქალაქი იტალიის კუნძულ სიცილიის სამხრეთ-აღმოსავლეთ ნაწილში, რაგუზის პროვინციაში. ქალაქ რაგუზიდან დაშორებულია 25 კმ-ით, ხოლო პალერმოდან 308 კმ–ით. 2009 წლის მონაცემებით, მისი მოსახლეობა 26 215 ადამიანს შეადგენს.  მის სიახლოვეს მდებარე ვალ-დი-ნოტოს სხვა შვიდ ქალაქთან ერთად, 2002 წლიდან შიკილი შესულია იუნესკოს მსოფლიო მემკვიდრეობის სიაში. 

შიკილის ტერიტორიაზე პირველი დასახლებები სპილენძისა და ადრეული ბრინჯაოს ხანით თარიღდება (ძვ. წ. III ათასწლეული). 

თანამედროვე ქალაქი ძვ. წ. 300 წელს სიცილიელებმა დააარსეს. შუა საუკუნეებში, ისევე როგორც მთლიანად სიცილია, შიკილიც არაბების მმართველობის ქვეშ იმყოფებოდა, რა დროსაც მან განვითარების პიკს მიაღწია და მნიშვნელოვანი სასოფლო–სამეურნეო და სავაჭრო ცენტრი გახდა. 1091 წელს ქალაქი ნორმანებმა დაიპყრეს როჯერ I-ის მეთაურობით. ამ პერიოდს მოჰყვა სიცილიის ხვა მრავალი დინასტიების მმართველობა, მათ შორის არაგონულ–ესპანური, სანამ XIX საუკუნის შუა წლებში სიცილია იტალიის სამეფოს შემადგენლობაში შევიდოდა.

1693 წლის კატასტროფულმა მიწისძვრამ შიკილი თითქმის მთლიანად დაანგრია, რის შემდეგაც სხვა სიცილიური ქალაქების მსგავსად ის სიცილიური ბაროკოს სტილში აღადგინეს, რაც დღეს უამრავ ტურისტს იზიდავს.

## რესურსები ინტერნეტში
*Scili Information 
*Cartoon map of Scicli 

## სქოლიო
კატეგორია:იტალიის ქალაქები
კატეგორია:სიცილია
კატეგორია:მსოფლიო მემკვიდრეობის ძეგლები იტალიაში
ჯანთუგანის უღელტეხილი

**ჯანთუგანის უღელტეხილი** — უღელტეხილი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე. სიმაღლე ზღვის დონიდან 3483 მ. დამახასიათებელია ნივალური ლანდშაფტი. ლეხზირისა და ადილსუს მყინვარების გავლით აკავშირებს მდინარეების მესტიაჭალისა (ენგურის აუზი) და ადილსუს (ბაქსანის აუზი) ხეობებს.

## ლიტერატურა 
კატეგორია:სამეგრელო-ზემო სვანეთის მხარის უღელტეხილები
ჯანთუგანი

**ჯანთუგანი** () — მწვერვალი საქართველოსა და რუსეთის საზღვარზე. ადმინისტრაციულად მოქცეულია საქართველოს — სამეგრელო-ზემო სვანეთის მხარისა და რუსეთის — ყაბარდო-ბალყარეთის საზღვარზე. მდებარეობს სვანეთის კავკასიონის მთავარ ქედზე, მდინარე ადილსუს ზემოთებიდან სამხრეთ-აღმოსავლეთით, მწვერვალებს ბაშყარასა და გუმაჩს შორის. სიმაღლე ზღვის დონიდან 4012 მ. კალთებიდან ეშვება მყინვარი ბაშყარა და ჯანყუათი. აგებულია პალეოზოური გრანიტოიდებით. დამახასიათებელია ნივალური ლანდშაფტი. პირამიდისებურია. მწვერვალთან ახლოს მდებარეობს ჯანთუგანის უღელტეხილი. ჯანთუგანის სამხრეთით აღმართულია ამავე სახელწოდების პლატო. ყარაჩაი-ბალყარული ენიდან მწვერვალის სახელწოდება ითარგმნება, როგორც „გვერდზე მდგომი მწვერვალი“. აღსანიშნავია, რომ ყარაჩაი-ბალყარულში არსებობს საკუთარი სახელი ჯანთუგანი.

## სქოლიო
კატეგორია:სამეგრელო-ზემო სვანეთის მხარის მთები
კატეგორია:ყაბარდო-ბალყარეთის მთები
ხირკა

**ხირკა** — მთა საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს გაგრის ქედზე, მდინარეების ბზიფისა და ხაშუფსის წყალგამყოფი. სიმაღლე ზღვის დონიდან 2432 მ. აგებულია იურული და ცარცული ასაკის კირქვებით, მერგელებით, ქვიშაქვებით. დამახასიათებელია სუბალპური ტყე-მდელოს (კარსტული) და ალპური მდელოს (კარსტული) ლანდშაფტები.

## ლიტერატურა 
## სქოლიო 
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
ხრიკა

**ხრიკა** — მთა საქართველოში, შიდა ქართლის მხარეში, გორისა და ქარელის მუნიციპალიტეტების ადმინისტრაციულ საზღვარზე. მდებარეობს თრიალეთის ქედის ჩრდილოეთ კალთაზე, მდინარე ძამის სათავეებში. სიმაღლე ზღვის დონიდან 1674 მ. კალთების ზემო ნაწილი შემოსილია მეორეული სუბალპური მდელოს ბალახეულით, ქვემო — წიფლის ტყით.

## ლიტერატურა 
## სქოლიო
კატეგორია:შიდა ქართლის მხარის მთები
კატეგორია:გორის მუნიციპალიტეტის მთები
მალტის მეგალითური ტაძრები

**მალტის მეგალითური ტაძრები** — პრეისტორიულ მონუმენტთა სერია მალტაში, რომელთაგან შვიდი იუნესკოს მსოფლიო მემკვიდრეობის სიაშია შესული. არქეოლოგებს მიაჩნიათ, რომ ეს მეგალითური კომპლესები ადგილობრივი ინოვაციების შედეგია კულტურის ევოლუციის პროცესში. ასე დაიწყო რამდენიმე ტაძრის, მათ შორის ჯგანტიას მშენებლობა ძვ. წ. 3600-3000 წლებში და კუკლმინაციას 2500 წელს, ტარშიენის ფართო კომპლექსით მიაღწია. ამ თარიღის შემდეგ, ტაძრების მშენებელი კულტურა გაუჩინარდა. 

მალტაში კიდევ სხვა მრავალი მეგალითური ნაგებობაა, მაგალითად ბორჯ-ინ-ნაგური, კორდინი, ბროშტორფის წრე, ტალ-კადი, ტას-სილჯი, რომლებიც იუნესკოს სიაში მათი სავალალო მდგომარეობის გამო არ არიან შესული. ტაძართა ნაწილი XIX საუკუნეში დაანფ~გრიეს, როდესაც მიწის სასოფლო-სამეურნეო მიზნით გამოსაყენებლად, მინდვრების გასუფთავება დაიწყეს. 

ტაძრების პირველი ნაწილი იუნესკომ მსოფლიო მემკვიდრეობის ძეგლთა სიაში 1980 წელს შეიტანა, ხოლო მეორე ნაწილი 1992 წელს.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*General table of Neolithic sites in Europe 
*Listing at UNESCO World Heritage Center
*Ggantija temples on Google Maps

კატეგორია:მალტის ისტორია
კატეგორია:მეგალითური ნაგებობები
კატეგორია:მსოფლიო მემკვიდრეობის ძეგლები მალტაში
ჯგანტია

**ჯგანტია** (მალტ. Ġgantija - *გიგანტების კოშკი*) — ნეოლითის პერიოდის მეგალითური სატაძრო კომპლექსი მალტის კუნძულ გოცოზე. ჯგანტიას ტაძრების სერია უძველესია მალტის სხვა მეგალითურ ტაძრებს შორის. მათმა შემქმნელებმა, ჯგანტიას ორი ტაძარი ნეოლითში, ძვ. წ. 3600-2500 წლებში აღმართეს. დღეისათვის, ეს 5500 წლოვანი ტაძრები მსოფლიოს ერთ-ერთი უძველესი რელიგიური სტრუქტურებია, რომლებიც კი ოდესმე ადამიანის ხელს შეუქმნია. სხვა ანალოგიურ სტრუქტურებთან ერთად, ჯგანტია შესულია იუნესკოს მსოფლიო მემკვიდრეობის სიაში. 

აღმოეჩენილი ფიგურები და ქანდაკებები არქეოლოგებს აფიქრებინებს, რომ ტაძარი შესაძლოა ნაყოფიერების კულტს ეძღვნებოდა. ადგილობრივი, გოცოური ფოლკლორის თანახმად, ისინი გიგანტურმა ადამიანებმა აღმართეს და მათ ღმერთისადმი თაყვანიის საცემად იყენებდნენ.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Heritage Malta's Ġgantija page 
* gozo.gov.mt's Ġgantija page 
* Ġgantija Temple on Google Maps

კატეგორია:მალტის ისტორია
კატეგორია:მეგალითური ნაგებობები
კატეგორია:მსოფლიო მემკვიდრეობის ძეგლები მალტაში
Oblivion with Bells

***Oblivion with Bells***  — ბრიტანული ელექტრონული ჯგუფ Underworld-ის 2007 წლის სტუდიური ალბომი, რიგით მეშვიდე მის დისკოგრაფიაში.  დიდი წარმატება იქონია მისმა სინგლმა Crocodile. ამან ხელი შეუწყო ალბომის პოპულარობას. დღეისათვის გაყიდულია დისკის 93.000 ასლი.

## სიმღერების სია
ყველა სიმღერის ავტორები - კარლ ჰაიდი და რიკ სმითი.

### მხარე A
# Crocodile – 6:32
# Beautiful Burnout – 8:11
### მხარე B
# Holding the Moth – 5:31
# To Heal – 2:38
# Ring Road – 4:33
### მხარე C
# Glam Bucket – 5:48
# Boy, Boy, Boy – 6:07
# Cuddle Bunny vs The Celtic Villages – 2:24
### მხარე D
# Faxed Invitation – 4:46
# Good Morning Cockerel – 2:30
# Best Mamgu Ever – 9:12

დამატება იაპონურ გამოცემაში (Traffic, TRCP10):
# Loads of Birds – 5:30

### *Book of Jam – Video* - DVD [UWR-00017-5 (UK) და SOR0001 (მხოლოდ აშშ)]
# Crocodile (მუსიკალური ვიდეო) – 3:57
# Tokyo Makuhari (სლაიდშოუ სიმღერით Boy, Boy, Boy) – 1:32
# Metal Friend (მუსიკალური ვიდეო) – 1:37
# Abbey Road Recording Session (სლაიდშოუ სიმღერით Globe) – 1:31
# Good Morning Cockerel (მუსიკალური ვიდეო) – 2:31
# Rez Live (მუსიკალური ვიდეო) – 9:28
# Art Jam (სლაიდშოუ სიმღერით Faxed Invitation) – 1:46

## ჩარტები
## სქოლიო 
კატეგორია:Underworld-ის ალბომები
კატეგორია:2010 წლის ალბომები